Foma Solomon Islands PM Ezekiel Alebua hem dae
Solomon Islands hem lusim wanfala foma Praem Minista blong hem, Ezekiel Alebua hu hem lus last naet long vilij blong hem long Haimatua, long Weather Coast blong Guadalcanal.
The late Elebua hem bin sik fo long taem lelebet and hem dae taem hem 75 years old.
Late Mr Alebua hem bin Praem Minista from December 1986 kasem March 1989, and hem Premier blong Guadalcanal Province from 1998 kasem 2003.
Pipol long Solomon Islands wea save long late Mr Alebua bae garem didiferen tingting long hem olsem wanfala national or provincial leader.
But wanfala statesman and Guadalcanal leader, Walton Naezen hem lukim late Ezekiel Alebua olsem wanfala national leader wea hem garem vision or tingting fo future - and olsem fo pipol wea save faet fo rights blong olketa pipol blong Guadalcanal, hem se olketa lusim right hand blong olketa.
Mr Naezon foma Member of Parliament for Central Guadalcanal and Paramount Chief blong Malango, hem givim bigfala sore blong hem long dae blong man wea hem lukim olsem wanfala long olketa greatest lida blong Guadalcanal.
ewe_Latn tpi_Latn eng_Latn eng_Latn tpi_Latn tpi_Latn tpi_Latn